**Η INTRASOFT αναλαμβάνει τον ψηφιακό μετασχηματισμό των τελωνείων της Τυνησίας**

**Λουξεμβούργο, 9 Μαρτίου 2021** – Η **INTRASOFT International**, η παγκόσμια εταιρεία Πληροφορικής, μέσα από μια εκτενή διαδικασία αξιολόγησης, ανέλαβε το έργο του εκσυγχρονισμού των Πληροφοριακών συστημάτων της Γενικής Διεύθυνσης Τελωνείων της Τυνησίας (ΓΔΤ), υπό την χρηματοδότηση της Παγκόσμιας Τράπεζας.

Για να ανταποκριθεί στις ανάγκες της ΓΔΤ στα πλαίσια του νέου έργου, η INTRASOFT και οι συνεργάτες της, θα βασιστούν στην πλατφόρμα INTRASOFT ERMIS™ (<https://ecustoms.intrasoft-intl.com>), που έχει σχεδιασθεί και αναπτυχθεί εξ’ ολοκλήρου από την εταιρία. Με την ολοκλήρωση του έργου, τα υπάρχοντα τελειωνακά συστήματα, τα οποία αριθμούν ήδη 20 χρόνια λειτουργίας, θα αντικατασταθούν από μια προηγμένη λύση σύμφωνα με την τελευταία λέξη της τεχνολογίας, σηματοδοτώντας μια νέα εποχή για τις τελειωνακές διαδικασίες στη Βόρεια Αφρική.

Το νέο τελειωνακό σύστημα θα βασιστεί στα πρωτοπόρα χαρακτηριστικά της πλατφόρμας INTRASOFT ERMIS™ και θα καταστήσει την Τυνησία ακόμη πιο ελκυστική σαν σημείο προέλευσης, προορισμού και διέλευσης για το διεθνές εμπόριο. Επιπρόσθετα, το έργο αυτό υπογραμμίζει εκ νέου την τεχνολογική αρτιότητα και ευελιξία του INTRASOFT ERMIS™ όσον αφορά διεθνή έργα εκσυγχρονισμού, βάσει πρακτικών και προτύπων του Παγκόσμιου Οργανισμού Τελωνείων και του Παγκόσμιου Οργανισμού Εμπορίου.

Η πλατφόρμα INTRASOFT ERMIS™ επιτρέπει την αυτοματοποιημένη διαχείριση των τελωνειακών δηλώσεων και ροών, αλλά και τη διαχείριση και διευκόλυνση όλων των σχετικών ανθρώπινων εργασιών. Μέσα από τον προηγμένο σχεδιασμό του λογισμισκού του INTRASOFT ERMIS™ επιτυγχάνεται η σωστή διαχείριση και επεξεργασία των εμπορικών συναλλαγών, ενώ ταυτόχρονα εγγυάται η συμμόρφωση με τις νομικές απαιτήσεις για εμπορεύματα που υπάγονται σε τελωνειακές διαδικασίες. Αυτό οδηγεί στη βέλτιστη ισορροπία μεταξύ τελωνειακού ελέγχου και ταχύητητας, μειώνοντας παράλληλα το διαχειριστικό κόστος.

**Ο κ. Αλέξανδρος Μάνος, Διευθύνων Σύμβουλος** της **INTRASOFT International**, σχολίασε σχετικά**:** «Η Τυνησία αποτελεί σημαντικό εμπορικό παράγοντα για ολόκληρη την Αφρική. Είμαστε σίγουροι ότι το INTRASOFT ERMIS™, δεν πρόκειται απλά να καλύψει τις απαιτήσεις της ΓΔΤ, αλλά σκοπός μας είναι να τις υπερβεί. Τα τελωνεία παγκοσμίως αντιμετωπίζουν πλέον αυξανόμενους όγκους συναλλαγών διεθνούς εμπορίου, με νέα επιχειρηματικά μοντέλα, αλλά και αυξανόμενο ρίσκο. Αυτό που απαιτείται είναι μια πιο αποδοτική εποπτεία της κίνησης των διακινούμενων φορτίων, μια ακόμη πιο αποτελεσματική εκτίμηση των κινδύνων και η δημιουργία αξιόπιστων δικτύων. Το INTRASOFT ERMIS™ σχεδιάστηκε και αναπτύχθηκε ώστε να ανταποκρίνεται επιτυχώς στις πολύπλοκες απαιτήσεις των διοικήσεων των Τελωνείων και των ενδιαφερομένων μερών, φέροντας εδώ και χρόνια μια πραγματική επανάσταση στον χώρο των eCustoms. Ευελπιστούμε σε μια στενή και γόνιμη συνεργασία με τη ΓΔΤ της Τυνησίας».

###

**Σχετικά με την INTRASOFT International:**

Η INTRASOFT International ιδρύθηκε το 1996 και είναι μια κορυφαία ευρωπαϊκή εταιρεία στον τομέα των υπηρεσιών Τεχνολογίας των Πληροφοριών και Επικοινωνιών, παρέχοντας ολοκληρωμένες λύσεις, προϊόντα και υπηρεσίες πληροφορικής υψηλής ποιότητας στην Ευρωπαϊκή Ένωση, Υπουργεία και Δημόσιους Οργανισμούς σε εθνικό επίπεδο, Χρηματοοικονομικά Ιδρύματα, Τηλεπικοινωνιακούς Οργανισμούς, μεγάλες επιχειρήσεις του ιδιωτικού τομέα. Απασχολεί περισσότερα από **2.200 στελέχη** υψηλής εξειδίκευσης με άριστες τεχνικές γνώσεις και δεξιότητες, τα οποία εκπροσωπούν **50 διαφορετικές εθνικότητες** και κατέχουν **30 γλώσσες**. Με έδρα το Λουξεμβούργο, έχει φυσική παρουσία μέσω γραφείων, υποκαταστημάτων και θυγατρικών σε **13 χώρες** (Βέλγιο, Βουλγαρία, Κύπρος, Δανία, Ελλάδα, Ιορδανία, Κένυα, Λουξεμβούργο, Ρουμανία, Νότια Αφρική, Ηνωμένο Βασίλειο, Ηνωμένα Αραβικά Εμιράτα και Αμερική), ενώ οι διεθνείς της δραστηριότητες εκτείνονται σε **πάνω από 70 χώρες** παγκοσμίως.

[www.intrasoft-intl.com](http://www.intrasoft-intl.com)

**ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ**

**INTRASOFT International**

E-mail: [marketing@intrasoft-intl.com](mailto:marketing@intrasoft-intl.com)

Τηλ.: +352 44 10 12 2178